Nr. L 352/4 De Europæiske Fællesskabers Tidende 15. 12. 83 RÅDETS FORORDNING (EØF) Nr. 3521/83 af 12. december 1983 om ændring af forordning (EØF) nr. 985/68 for så vidt angår klassificering af smør og fløde RÅDET FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, undér henvisning til Rådets forordning (EØF) nr. 804/68 af 27. juni 1968 om den fælles markedsordning for mælk og mejeriprodukter (!), senest ændret ved forordning (EØF) nr. 1600/83 ?, særlig artikel 6, stk. 6, under henvisning til forslag fra Kommissionen, og ud fra følgende betragtning : I Rådets forordning (EØF) nr. 985/68 af 15. juli 1968 om fastsættelse af almindelige regler for interventions- foranstaltninger på markedet for smør og fløde (?, senest ændret ved tiltrædelsesakten af 1979, er det bestemt, at smør, som interventionsorganerne opkøber, skal opfylde visse krav ; et af disse krav er, at smørret skal være klassificeret som værende af første kvalitet i den medlemsstat, hvor det produceres ; betegnelsen for nederlandsk smør af første kvalitet er blevet ændret ; betegnelsen for dette smør bør derfor ændres tilsva- rende i den pågældende forordnings artikel 1 — UDSTEDT FØLGENDE FORORDNING : Artikel 1 Artikel 1, stk. 3, litra b), ottende led, i forordning (EØF) nr. 985/68 affattes således : »— klassificeret som »Extra kwaliteit«, for så vidt angår nederlandsk smør,«. Artikel 2 Denne forordning træder i kraft på tredjedagen efter offentliggørelsen i De ÆEuropæiske Fællesskabers Tidende. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 12. december 1983. (!) EFT nr. L 148 af 28. 6. 1968, s. 13. (?) EFT nr. L 163 af 22. 6. 1983, s. 56. () EFT nr. L 169 af 18. 7. 1968, s. 1. På Rådets vegne C. SIMITIS Formand